Gistinóttum fjölgaði um 30 prósent í apríl Gistinætur á hótelum í apríl á landinu voru 133.000 og fjölgaði um 10% frá apríl í fyrra . Gistinætur erlendra gesta voru um 79% af heildarfjölda gistinátta í mánuðinum en þeim fjölgaði um 9% frá sama tíma í fyrra . Jafnframt fjölgaði gistinóttum Íslendinga um 12% . Þetta kemur fram í frétt frá Hagstofunni . Athygli vekur að á samanlögðu svæði Vesturlands og Vestfjarða voru 3.700 gistinætur í apríl sem er um 30% meira en í sama mánuði árið 2012 . Mest fjölgaði gistinóttum þó á Austurlandi en þar voru 4.200 gistinætur í apríl samanborið við 2.500 í apríl á síðasta ári . Á höfuðborgarsvæðinu voru 102.000 gistinætur á hótelum í apríl sem er aukning um 10% frá sama mánuði í fyrra . Á Suðurnesjum voru gistinætur á hótelum 5.400 apríl og fjölgaði um 13% . Á Norðurlandi voru gistinætur 6.700 sem er um 10% meira en í apríl 2012 . Gistinóttum á hótelum fækkaði á Suðurlandi um 6% en þar voru gistinætur um 11.000 samanborið við 11.800 í apríl 2012 .